
Parlamentul României

Camera Deputaţilor
	Comisia pentru administraţie publică, amenajarea teritoriului şi echilibru ecologic

Bucureşti, 4.04.2013

Nr. 26/ 90
	Comisia pentru buget,

finanțe și bănci

Bucureşti,  4.04.2013

Nr. 22/93

 PL-x 73/2013




Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra asupra proiectului de Lege pentru aprobarea Ordonanţei Guvernului nr.2/2013 privind reglementarea unor măsuri financiare, trimis Comisiei pentru administraţie publică, amenajarea teritoriului şi echilibru ecologic şi Comisiei pentru buget, finanțe și bănci pentru dezbatere în fond cu adresa nr. PL.x 73 din 4 martie 2013.
    PREŞEDINTE,



   PREŞEDINTE,

                       Marin ALMĂJANU

            Dan Radu RUŞANU

RAPORT COMUN
asupra proiectului de Lege pentru aprobarea Ordonanţei Guvernului nr.2/2013 

privind reglementarea unor măsuri financiare
În conformitate cu prevederile art. 95  din Regulamentul Camerei Deputaţilor, republicat,  Comisia pentru buget, finanțe și bănci şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, cu proiectul de Lege pentru aprobarea Ordonanţei Guvernului nr.2/2013 privind reglementarea unor măsuri financiare, trimis cu adresa nr. PL-x 73 din 4 martie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 26 februarie 2013.

Consiliul Legislativ, prin avizul nr. 85 din 8 ianuarie 2013, a avizat favorabil proiectul de ordonanţă. 

Comisia juridică, de disciplină şi imunităţi, conform avizului nr. 73 din 13 martie 2013 a avizat favorabil proiectul de lege.

Comisia pentru muncă şi protecţie socială, conform avizului nr. 27 din 13 martie 2013 a avizat favorabil proiectul de lege.

Proiectul de lege supus dezbaterii are ca obiect de reglementare restructurarea cabinetelor demnitarilor din administraţia publică centrală şi reglementarea numărului de posturi din cabinetele preşedintelui şi vicepreşedintelui Agenţiei Naţionale de Administrare Fiscală.

Se instituie, de asemenea, obligaţia pentru instituţiile administraţiei publice centrale care dispun de spaţii excedentare de a le pune la dispoziţia parlamentarilor pentru organizarea de sedii şi birouri, fără a se percepe chirii, dar cu decontarea cheltuielilor curente de întreţinere şi funcţionare a acestor spaţii.
În conformitate cu prevederile art. 61 și art.63 din Regulamentul Camerei Deputaţilor, republicat,  Comisia pentru buget finanțe și bănci a examinat proiectul de lege, în şedinţa din 19 martie 2013  și Comisia pentru administraţie publică, amenajarea teritoriului şi echilibru ecologic a examinat proiectul de lege în ședința din 3 aprilie 2013.

Din totalul de 31 membri ai Comisiei pentru buget, finanţe şi bănci au fost prezenţi la dezbateri 31 deputaţi.
Din totalul de 32 membri ai Comisiei pentru administrație publică, amenajarea teritoriului și echilibru ecolgoic au fost prezenți la dezbateri 29 deputați.

La dezbaterea proiectului de Lege a participat în calitate de invitați, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Ion Ghizdeanu - secretar de stat, domnul Fănel Mitrea - director și domnul Liviu Prodan - expert  din cadrul Ministerul Finanţelor Publice.
În urma examinării proiectului de lege şi a opiniilor exprimate, membrii Comisilor au hotărât, cu majoritate de voturi , să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei Guvernului nr.2/2013 privind reglementarea unor măsuri financiare, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
    PREŞEDINTE,



   PREŞEDINTE,

                       Marin ALMĂJANU

            Dan Radu RUŞANU
                            SECRETAR ,



SECRETAR,                    



Ion-Marcel CIOLACU 


Gheorghe DRAGOMIR


 
Expert parlamentar 







Consilier parlamentar

Nicoleta Toma








Giorgiana Ene

